Filippiinit

thumb|300px|Filippiinien kartta thumb|300px|Merikilpikonna Filippiineillä Filippiinit eli virallisesti Filippiinien tasavalta (Pilipino: Republika ng Pilipinas) on saarivaltio Kaakkois-Aasiassa. Valtio koostuu 7 107 saaresta, jotka sijoittuvat Filippiinienmeren ja Etelä-Kiinan meren väliin.

Alueet
Maassa on 79 provinssia, jotka voidaan jakaa kolmeen pääryhmään:


 * Luzon - Pohjoisin saariryhmä. Hallituksen, historian ja talouden keskus. Myös pääkaupunki Manila sijaitsee täällä.
 * Visayas - Maan keskiosa. Kaupungeista mm. Puerto Princesa, Iloilo, Bacolod ja Cebu ovat tällä alueella.
 * Mindanao - Maan eteläosa. Alueen pääkaupunki on Davao.

Kaupungit

 * Bacolod City
 * Baguio City
 * Cebu
 * Davao
 * Iloilo City
 * Makati City
 * Manila
 * Puerto Princesa City
 * '''Tacloban
 * Tagaytay City
 * Quezon City

Muut kohteet

 * Boracay
 * Banauen riisiterassit

Ihmiset
Filippiiniläiset ovat erittäin vieraanvaraisia, itseasiassa joskus liian vieraanvaraisia. He ovat tunnettuja siitä että vieraalle tarjotaan parasta ruokaa jopa aikoina jolloin heillä itsellään ei olisi sellaisiin ylellisyyksiin varaa.

Filippiinot ovat myös tavallisesti avuliaita ulkomaalaisia kohtaan, mutta kannattaa pitää varansa sillä jotkut saattavat odottaa maksua avustaan. Esimerkiksi jotkut nuoret miehet saattavat yrittää auttaa parkkiruudusta pois ilman että apua pyydetään, ja suuttuvat ellei maksua tästä "avusta" tule. Tällaiset kannattaa jättää täysin huomiotta.

Myös taksin saamista avustavat henkilöt saattavat odottaa maksua palveluksistaan. Tällaiset on syytä torjua.

Ilmasto
Filippiinien ilmasto on trooppinen ja vuodenaikoja on 2, sateinen ja kuiva. Maalis-Toukokuussa on kuuminta. Sateinen kausi alkaa kesäkuussa ja jatkuu marraskuun alkuun. Tänä aikana voimakkaat taifuunit ovat mahdollisia. Marras-Helmikuussa on viileintä. Tyynenmeren puoleiset alueet saavat tasaisesti sadetta vuoden ympäri. Keskilämpötila on 25-32 astetta ja ilman suhteellinen kosteus n. 77%. Baguio, Filippiinien kesäkaupunki, on vuoristossa n. 1600 metrin korkeudessa ja tämän takia ilmasto on viileämpi kuin muualla maassa. Päivälämpötila pysyttelee 25-30 asteen välillä.

Tule
Suomalaisella passilla maassa saa oleskella viisumivapaasti 21 päivää, pitemmäksi ajaksi kannattaa hankkia viisumi etukäteen Filippiinien Tukholman suurlähetystöstä. 21 Päivän viisumin saamiseksi sinulla on oltava matkalippu pois Filippiineiltä, jo saapuessasi maahan.

Lentokoneella
KLM lentää päivittäin Amsterdamista Manilaan ja takaisin. Kaakkois- ja Itä-Aasian suurilta lentokentiltä (Bangkok, Singapore, Hong Kong, Guangzhou, Shanghai, Peking, Taipei, jne.) on myös mahdollista päästä maahan.

Liiku
Suurimpiin saariin pääsee tavallisesti lentokoneella. Saarten välillä voi liikkua myös laivalla/autolautalla. Saarilla on melko tiheä mutta joskus huonokuntoinen tieverkko, joten maateitse eteneminen on usein hidasta. Bussimatka on kuitenkin hyvä vaihtoehto matkustettaessa esimerkiksi Manilasta Baguioon.

Seuraavat lentoyhtiöt lentävät kotimaanlentoja:
 * Philippine Airlines
 * Air Philippines
 * Cebu Pacific
 * Zest Airways (ent. Asian Spirit)
 * SEAir

Bussioperaattoreita:
 * Victory Liner (Manilasta - Baguioon + muihin Pohjois-Luzonin alueen kaupunkeihin)

Puhu
Filippiineillä puhutaan pääkielinä englantia ja filippiiniä (pilipino) eli tagalogia. Eri alueilla on myös omat kielensä ja murteensa. Tästä seuraa että filippiiniläiset puhuvat usein ainakin kolmea kieltä. Useat sanomalehdet ovat myös täysin englanninkielisiä.

Osta
Ostosparatiisi. Suuria ostoskeskuksia on kaikkialla suuremmissa kaupungeissa. Manilan ja ympäryskaupunkien alueelta löytyy esimerkiksi SM-ketjun ostoskeskuksia (SM Mall of Asia, SM Megamall, jne.), Glorietta, Powerplant, Robinson's Place, Market Market, Greenhills, Tiendesitas, jne.

Hintataso
Filippiinien hintataso on yksi Aasian ja maailman edullisimmista.

Syö
Ravintoloita on laidasta laitaan, niin laadun kuin hintatason puolesta. Monet ravintoloista ovat keskittyneet ostoskeskuksiin, mutta luonnollisesti myös muualta löytyy syötävää.

Pikaruokaa tarjoavat esimerkiksi:
 * McDonald's
 * Jollibee - Kuin McDonald's, ehkä vähemmän keskittynyt hampurilaisiin
 * Chowking - Kiinalaishenkistä pikaruokaa

Pizzeriat ovat myös suosittuja ja kohtuuhintaisia.

Filippiiniläisperheessä tarjotaan vieraille tavallisesti parasta, mihin on varaa, tai jopa hieman yli varojen. Kotiruoka on usein yksinkertaisesti maustettua (suola & pippuri) verrattuna intialaiseen tai thaimaalaiseen ruokaan, ei lainkaan tulista.

Jotkut syötävät saattavat vaikuttaa länsimaalaisesta oudolta. Hyvä tällainen esimerkki on Balut-muna, osittain kehittynyt ankanmuna, joka on keitetty. Munan sisällä oleva liemi, keltuainen ja sikiö nautitaan pienen suolamäärän kera. Balut-munien myyjät kulkevat yleensä iltaisin pienemmillä kaduilla.

Nuku
Hotelleja on paljon laidasta laitaan. Hyviä nettisivuja sopivan hotellin etsintään ovat esim. TripAdvisor ja VirtualTourist

Pysy terveenä
Hanaveden pitäisi olla juomakelpoista. Jos kuitenkin haluaa olla varma, on pullovettä laajasti saatavilla.

Kuten aina matkustaessa, matkavakuutus kannattaa pitää voimassa. Trooppisten sairauksien uhka ei kuitenkaan ole suuri, kunhan pysyy tiheään asutuilla alueilla ja pitää rokotukset (hepatiitti A, turistiripuli, japanin aivokuume) voimassa. Ilmanlaatu ei aina varsinkaan kaupungeissa ole yhtä hyvä kuin Suomessa, mistä voi seurata kurkkukipua. Betadine-suuvesi on kohtuullisen tehokasta tähän vaivaan.

Sairaanhoitopalvelut ovat länsimaista tasoa. Filippiinien terveydenhoitoa on sanottu alimiehitetyksi mutta tätä ei huomaa käytännössä. Diagnoosin voi saada jopa nopeammin kuin Suomessa.

Apteekkeja on paljon ja useimmat niistä ovat auki vuorokauden ympäri.

Filippiinissä syödään paljon terveellistä ruokaa. Kalaa ja riisiä

Kunnioita
Kohteliaisuus on maan tapa ja filippiiniläiset ovatkin hyvin ystävällisiä ja vieraanvaraisia. Myös vierailta odotetaan kohteliaisuutta, joten kannattaa sanoa "thank you" tai tagalogiksi "salamat". Jos kiität itseäsi vanhempaa ihmistä, sano "salamat po".

Ota yhteyttä
GSM-verkko löytyy kaikkialta ja etenkin tekstiviestittely on huippusuosittua Filippiineillä. Prepaid-kortteja saa ostoskeskuksista. Suurimmat operaattorit ovat Smart ja Globe, joista jälkimmäisen roaming-hinnoittelu on suomalaiselle halvempi.

Philippinen Philippines Filipinoj Filipinas Philippines הפיליפינים Fülöp-szigetek Filippine フィリピン Filippijnen Filipinas Filipine Филиппины Filippinerna wts:Category:Philippines

Filippiinit